San Žozė
San Žozė (port. São José) – miestas pietryčių Brazilijoje, Santa Katarinos valstijoje, Atlanto vandenyno pakrantėje, priešais Florianopolį (patenka į jo aglomeraciją). Pro miestą eina Kuritibos–Porto Alegrės plentas, šakojasi keliai į saloje esantį Florianopolį. Plėtojama metalurgija, maisto, tekstilės, siuvimo, medienos apdirbimo pramonė. Veikia Santa Katarinos instituto filialas, istorijos muziejus, botanikos sodas.